Diari Oficial de la Generalitat Valenciana


Sumari del DOGV 6864, del 18-09-2012 (2012/8509)

Informació pública de la sol·licitud d'autorització administrativa, aprovació de projecte i declaració en concret d'utilitat pública d'una instal·lació elèctrica en el terme municipal d'Elx i Santa Pola. Expedient número ATLINE/2011/188/03.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6864

Data del DOGV
:   18-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8509


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa, aprovació de projecte i declaració en concret d'utilitat pública d'una instal·lació elèctrica en el terme municipal d'Elx i Santa Pola. Expedient número ATLINE/2011/188/03. [2012/8509]
Als efectes disposats en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental; en el Decret 32/2006, de 10 de març, pel qual es modifica el Decret 162/1990; i en l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:
Peticionari: Red Eléctrica de España, SAU.
Emplaçament de la instal·lació: termes municipals d'Elx i Santa Pola.
Documents sotmesos a informació pública:
- Projecte. Denominació: Línia elèctrica de 220 kV, Aerisubterrània, ST Torrellano-ST Santa Pola.
- Relació de béns i drets afectats.
- Estudi d'impacte ambiental.
- Estudi d'integració paisatgística.
Pressupost: 99.288.286,69 euros.
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació que s'ha assenyalat al Servici Territorial d'Energia, siti al carrer de Churruca, 29, 2a, d'Alacant, així com dirigir al Servici Territorial esmentat les al·legacions (en doble exemplar) que es consideren oportunes, en el termini de 30 dies comptador des de l'endemà de la publicació d'este anunci.
Una vegada haja transcorregut el termini esmentat sense que s'hagen realitzat al·legacions, es considerarà que hi estan conformes, i perdran el dret al tràmit corresponent. Això, sense perjuí que puguen interposar els recursos que pertoquen contra la resolució definitiva del procediment, en els terminis establits legalment i reglamentàriament.
Alacant, 19 de juny de 2012.- El cap del Servici Territorial d'Energia: Rafael Muñoz Gómez.